इन्टर शीर्ष स्थानमा
रोमेलु लुकाकुले दुई गोल गर्दै अर्को गोलमा अवसर सिर्जना गरेपछि इन्टर मिलानले आइतबार इटालीको सिरी ‘ए’ मा लाजियोलाई ३–१ ले हराएको छ । यस जितपछि इन्टर अंकतालिकाको शीर्षस्थानमा पनि उक्लेको छ ।
मिलान — रोमेलु लुकाकुले दुई गोल गर्दै अर्को गोलमा अवसर सिर्जना गरेपछि इन्टर मिलानले आइतबार इटालीको सिरी ‘ए’ मा लाजियोलाई ३–१ ले हराएको छ । यस जितपछि इन्टर अंकतालिकाको शीर्षस्थानमा पनि उक्लेको छ ।लुकाकुले गोलको खाता खोल्दै आफ्नो दोस्रो गोल पनि थपे । यो क्लब तथा देशका लागि उनको खेल–जीवनको तीन सयौं गोल रह्यो । सब्स्टिच्युट गोन्जाओ इस्लान्टेले लाजियोका लागि त्यसपछि एक गोल फर्काए ।तर लउटारो मार्टिनेजले इन्टरका लागि तेस्रो गोल गरे । यो जितपछि इन्टरको २२ खेलबाट ५० अंक भएको छ । अब उसले अर्को आइतबार मिलान डार्बीमा दोस्रो स्थानको एसी मिलानको सामना गर्नेछ ।